**ODLAZAK UČENIKA IZ ŠKOLE NAKON ZAVRŠETKA NASTAVE U POPODNEVNOJ SMJENI**

Zbog radova u prizemlju i na 1. katu privremeno se ne može koristiti glavni ulaz i izlaz iz škole. Zbog toga je potrebno pojačati oprez prilikom dolaska i odlaska učenika uz škole i korištenja sporednog ulaza. Dakle, dok smo primorani koristiti sporedni ulaz molimo roditelje kada dolaze po svoju djecu da radi njihove i svoje sigurnosti *ne zaustavljaju automobile na cesti i ne traže od djece da se „na sred“ ceste ukrcavaju* *u automobil*. Automobilom se može doći *do školskog igrališta* na kojem ima dovoljno mjesta za parkiranje i ukrcaj djece. Djeca dolazeći do igrališta ne moraju izlaziti na cestu i nisu izložena prometnoj opasnosti. Ukoliko roditelj ne može ili ne želi automobilom doći do školskog igrališta, može ga parkirati negdje u neposrednoj blizini školske zgrade i izvan automobila, na izlazu iz škole (ne na cesti), dočekati svoje dijete.

Za učenike vrijede sljedeća pravila:

* učenik koji sam, bez pratnje roditelja, odlazi iz škole **ne smije prelaziti cestu tamo gdje nema** **pješačkog prijelaza**, *nego kod izlaza sa sporedne na glavnu cestu, nogostupom se „spustiti“ do pješačkog prijelaza i tamo prijeći cestu*.
* **Učenici putnici autobus ne smiju čekati na cesti**, nego na trgu ispred dvorane, a dežurna učiteljica će ih otpratiti do autobusne stanice gdje će se ukrcati u autobus.

Molim učenike, roditelje i učiteljice da se pridržavaju uputa, jer je to u interesu sigurnosti sviju, a posebno djece.

Zahvaljujem na razumijevanju, strpljenju i suradnji.

Ravnateljica

Željka Zubović, dipl. učitelj